CELEX: C2005/006/11
Language: fi
Date: 2005-01-08 00:00:00
Title: Yhteisöjen tuomioistuimen tuomio, (kuudes jaosto) 18 päivänä marraskuuta 2004, asiassa C-317/02: Euroopan yhteisöjen komissio vastaan Irlanti (Jäsenyysvelvoitteiden noudattamatta jättäminen — Yhteisön kalastusjärjestelmä — Asetukset (ETY) N:o 3760/92 ja 2847/93 — Kalastuskiintiöiden ylittäminen)

8.1.2005   
            
            
               FI
            
            
               Euroopan unionin virallinen lehti
            
            
               C 6/7
            
         
      YHTEISÖJEN TUOMIOISTUIMEN TUOMIO,
   (kuudes jaosto)
   18 päivänä marraskuuta 2004,
   asiassa C-317/02: Euroopan yhteisöjen komissio vastaan Irlanti (1)
   
   (Jäsenyysvelvoitteiden noudattamatta jättäminen - Yhteisön kalastusjärjestelmä - Asetukset (ETY) N:o 3760/92 ja 2847/93 - Kalastuskiintiöiden ylittäminen)
   (2005/C 6/11)
   Oikeudenkäyntikieli: englanti
   Asiassa C-317/02, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 11.9.2002, Euroopan yhteisöjen komissio (asiamiehinään K. Fitch ja T. van Rijn, sitten T. van Rijn ja B. Doherty) vastaan Irlanti (asiamiehenään D. O'Hagan, avustajanaan A. Schuster), yhteisöjen tuomioistuin (kuudes jaosto), toimien kokoonpanossa: jaoston puheenjohtaja A. Borg Barthet (esittelevä tuomari) sekä tuomarit S. von Bahr ja J. Malenovský, julkisasiamies: C. Stix-Hackl, kirjaaja: R. Grass, on antanut 18.11.2004 tuomion, jonka tuomiolauselma on seuraava:
   
               1)
            
            
               Irlanti ei ole noudattanut yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 9 artiklan 2 kohdan eikä yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 2, 21 ja 31 artiklan mukaisia velvoitteitaan,
               
                           —
                        
                        
                           koska se ei ole vahvistanut sille myönnetyn kalastuskiintiön käyttöä koskevia kriteereitä ja yksityiskohtaisia sääntöjä
                        
                     
                           —
                        
                        
                           koska se ei ole huolehtinut elollisten merellisten luonnonvarojen säilyttämistä koskevien yhteisön sääntöjen noudattamisesta valvomalla kalastuksen harjoittamista, suorittamalla saaliin aluksesta purkamista koskevia asianmukaisia tarkastuksia ja ilmoittamalla saaliit, sekä suorittamalla muuta asiaa koskevissa yhteisön asetuksissa edellytettyä valvontaa
                        
                     
                           —
                        
                        
                           koska se ei ole kieltänyt väliaikaisesti sen oman lipun alla purjehtivien tai sen alueella rekisteröityjen alusten harjoittamaa kalojen pyyntiä, kun sille myönnettyjen kiintiöiden katsottiin täyttyneen, ja
                        
                     
                           —
                        
                        
                           koska se ei ole aloittanut hallinnollisia tai rikosoikeudellisia menettelyjä näitä asetuksia rikkoneiden alusten päälliköitä vastaan tai sellaisia muita henkilöitä vastaan, jotka ovat vastuussa tällaisesta rikkomisesta.
                        
                     
         
               2)
            
            
               Irlanti velvoitetaan korvaamaan oikeudenkäyntikulut.
            
         
      (1)  EYVL C 261, 26.10.2002.